Fitinaaji gondal ngomnati lesdi Amerika e lesdi Rasha wayliti fahin, baawo nde rahootooji kesi wurtinaama dow ardiido lesdi Amerika Donald Thrump a’yino haduki goddi biditi di hukuuma widito sirri lesdi ndin ka FBI dogginanno hakkunde mawbe ngomnati maako e lesdi Rasha.
Sollare ndee doo ummi dari on yaake nde lesdi Rasha boo wurti holli ndi wurtinan boliide de ardiido lesdi Amerika Thrump haalidi bee ngomnati lesdi ndin fuu.
Bibbe jamiyawa lawniraawa nga lesdi Amerika Democrats tefi bayaanuuji labdi dow tuumayeeji din, nden wobbe bibbe jamiyawa ngan woniibe majaliisa lesdi Amerika tefi be itta ardiido Thrump tan.
Nder halaaji cembiddi gondi yeeso Amerikanko’en jotta hawti e tuuma andinki lesdi Rasha sirri lesdi Amerika, haduki Ardiido hukuuma widito sirri lesdi ndin ka FBI James Comey widutuki sawroowo ardiido Thrump dow rento Michael Flynn dum thrump wadi, haalaaji di to gasnaama holli korowal ardiido lesdi Amerika Donald Thrump do wama.
Gurin
fuv_Latn fuv_Latn fuv_Latn fuv_Latn hau_Latn